Gunnar Bragi Sveinsson utanríkisráðherra er staddur á fundi í Slóvakíu til að tilkynna Evrópusambandinu um að Ísland sé ekki lengur í viðræðum um aðild að sambandinu , samkvæmt heimildum Kjarnans . Þingflokkar stjórnarflokkanna fengu tilkynningu um þetta fyrr í dag . Utanríkismálanefnd hefur ekki fjallað um málið og engin þingsályktunartillaga verið lögð fram um að hætta viðræðunum á þessu þingi . Á vef RÚV segir að Gunnar Bragi hafi nú rétt klukkan sex að íslenskum tíma afhend formanni Evrópusambandsins , sem er utanríkisráðherra Lettlands , bréf um að ríkisstjórn Íslands líti ekki lengur svo á að Íslands sé í hópi umsóknarríkja og að hún fari þess á leit við sambandið að það taki mið af því hér eftir . Í fréttinni er eftirfarandi haft eftir Gunnari Braga : „ Við teljum að þessu máli sé lokið og ef menn vilja sækja um að nýju þá verði að leita til þjóðarinnar . “ Forsvarsmenn ríkisstjórnarinnar hafa látið í það skína undanfarna mánuði að ný tillaga um að slíta viðræðum við Evrópusambandið formlega væri í farvatninu . Búist var við því að hún yrði í formi þingsályktunartillögu og að viðræðuslit myndu fá þinglega meðferð . Mikil mótmæli í fyrra Nokkur þúsund manns mótmæltu nokkrar helgar í röð í febrúar og mars á síðasta ári í kjölfar þess að Gunnar Bragi lagði fram tillögu um að slíta viðræðum við Evrópusambandið . Frumvarpið var lagt fram í kjölfar birtingar skýrslu sem Hagfræðistofnun Háskóla Íslands gerði um viðræðurnar . Samkvæmt henni voru verulega litlar líkur á því að Ísland geti fengið undanþágur frá grunnregluverki ESB . Skömmu síðar kom út skýrsla Alþjóðastofnunar Háskóla Íslands sem sýndi allt aðra niðurstöðu og sagði að Ísland hefði þegar náð fram ýmis konar undanþágum . Skipuleggjendur mótmælendanna , og margir þátttakendanna í þeim , töldu að stjórnarflokkarnir tveir , Sjálfstæðisflokkur og Framsóknarflokkur , hefðu lofað því fyrir síðustu kosningar að slíta ekki viðræðum við ESB nema að undangenginni þjóðaratkvæðargreiðslu um málið . Að endingu var tillagan svæfð í nefnd . Auglýsing Framvinda legið í loftinu Legið hefur ljóst fyrir undanfarnar vikur að framvinda væri væntanleg í málinu . Tæp 54 prósent svarenda voru andvígir aðild . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .